kardosdrur/scandi-wiki huggingface dataset:
MS MR

MS MR er en alternativ/indie/elektropop-duo fra USA. De har tidligere udgivet debut-EP'en Ghost City USA i 2011, og i 2012 singlen "Hurricane" som digital udgivelse. Denne single var forløber for deres EP Candy Bar Creepshow.

I februar 2013 udgav duoen deres single "Fantasy", som var første single fra albummet Secondhand Rapture, som blev udgivet 14. maj. Som andensingle valgte de at genudgive "Hurricane" med en ny musikvideo.

Diskografi 
 Secondhand Rapure (studiealbum, 2013)
 "Hurricane" (single, 2012)
 "Fantasy" (single, 2013)
 "Think of You" (single, 2013)

Musikgrupper fra USA
Hans Jakob Møller

Hans Jakob Møller (25. september 1839 i Grinderslev – 18. januar 1923 på Frederiksberg) var en dansk sparekassedirektør, bror til Erik Høyer Møller og far til Bent Helweg-Møller.

Han var søn af stænderdeputeret, provst Jens Møller og Cæcilie Gjessing Leth, blev 1858 student fra Viborg Katedralskole, 1865 cand.jur. og fra samme år frem til 1871 byfogedfuldmægtig i Odense. 1871 blev Møller kasserer i Fyens Stifts Sparekasse i Odense, 1892 kancelliråd, 1895 1. kasserer og fra 1899 direktør og tog afsked i 1919. 4. september 1911 blev han Ridder af Dannebrog. 

1878-84 var han formand for Ligningskommissionen i Odense, 1892-1915 medlem af forretningsudvalget for Menighedsplejen i Odense; fra 1896 overligningskommissær og 1901-1919 medlem af repræsentantskabet for Fyens Disconto Kasse.

Møller ægtede 28. juli 1869 i Sankt Knuds Kirke Anna Sophie Heltveg (Helweg) (16. maj 1844 i Odense – 23. oktober 1920 på Frederiksberg), datter af stadslæge Heinrich Christian Heltveg og Jacobine Sophie Saxtorph.

Kilder 
Danske Jurister 1736-1936.

Eksterne henvisninger 

Personer i Kraks Blå Bog (afdøde)
Bankdirektører fra Danmark
Riddere af Dannebrog
Jurister fra Danmark
Danskere i 1800-tallet
Danskere i 1900-tallet
Personer fra Jylland
Else Lidegaard

Else Lidegaard (født 23. februar 1933) er en dansk journalist og forfatter.

Hun er lærerdatter fra Røsnæs ved Kalundborg, og blev student fra Sønderborg Statsskole. Oprindeligt overvejede hun at blive skuespiller og læste derfor hos Ellen Malberg, men i stedet blev hun uddannet cand.mag. i fransk (1967) og eskimologi (1977). Hun var gift med Mads Lidegaard 1953, sep. 1988, skilt 2003. De har fire børn, Øjvind Lidegaard, Kresten Lidegaard, Bo Lidegaard, Martin Lidegaard. Mens hendes mand var seminarielærer i Grønland 1953-61 arbejdede hun som lærer på realskolen og for Grønlands Radio.

Else Lidegaard var i mange år ansat i Danmarks Radio, fra 1969 som løstansat og i perioden 1976-96 som fastansat. I DR producerede hun ca. 150 udsendelser, de fleste om kulturmøder, f.eks serierne Med Danmark i Zimbabwe (1986)og "Sådan er de andre" (1991), men også litterære portrætter af f.eks. Grundtvig (1972), William Heinesen (1980)Simone de Beauvoir (1983)Modtog i 1974 Gyngestolprisen, især for udsendelsen "Barbara, digt og virkelighed." Derudover har Lidegaard forfattet rejsebøger om ophold i Afrika og Patagonien, og hun har virket som lærer og foredragsholder på Krogerup Højskole (1967-72), Zahles Seminarium (1968-70) og Uldum Højskole 1993-96.

I 2011 udgav Else Lidegaard bogen Kære Estrid – Jørgen-Frantz, du kære, som omhandler brevvekslingen mellem den færøske forfatter Jørgen-Frantz Jacobsen og Estrid Bannister Good, der var inspiration for hans romanskikkelse i bogen Barbara (1939). Hun udsendte samme år bogen Med snudehulkende hilsen fra William Heinesen om Else Lidegaards korrespondance med den færøske forfatter William Heinesen.

Hun var initiativtager til bevægelsen Bedsteforældre For Asyl.

Kilder 
 Else Lidegaard i Den Store Danske 

Journalister fra Danmark
Ansatte i DR
Politisk involverede personer fra Danmark
Danskere i 1900-tallet
Danskere i 2000-tallet
Debattører fra Danmark
Rejsebogsforfattere fra Danmark i 1900-tallet
Dansksprogede forfattere fra Danmark
Else
Folkehøjskolelærere fra Danmark
Magistre fra Danmark
A Love Song for Bobby Long

A Love Song for Bobby Long er en amerikansk film skrevet og instrueret af Shainee Gabel. Manuskriptet er baseret på romanen "Off Magazine Street" af Ronald Everett Capps. 

I filmen har John Travolta (Bobby Long), Scarlett Johansson (Purslane Will) og Gabriel Macht (Lawson Pines) hovedrollerne.

Handling 

Historien er centreret om 18-årige Purslane, som forlader Florida og sin voldelige kæreste og vender tilbage til sin fødeby New Orleans for at undersøge sin baggrund. Purslane har ikke set sin mor Lorraine i adskillige år, og nu er Lorraine død af en overdosis. Lorraine var jazzsangerinde og efter sigende en fri sjæl.

Purslane opsøger sit barndomshjem og finder det beboet af universitetsprofessoren Bobby Long og hans protege, skribenten Lawson. Mændene er tydeligvis alkoholiserede. De tilbringer dagene med at ryge utallige cigaretter, spille skak, citere Dylan Thomas, Benjamin Franklin, T.S. Eliot etc. og være sammen med mændene i nabolaget, mens Bobby spiller guitar og synger melankolske sange.
Bobby og Lawson overbeviser Purslane om, at hendes mor efterlod huset til dem. Purslane kræver at flytte ind, og det er dem meget imod.

Purslane flytter ind og viser sig hurtigt at være husets mest fornuftige og ansvarlige beboer. Bobby og Lawsons forsøg på at komme af med hende bliver færre, da de efterhånden bliver glade for hende. Bobby opmuntrer Purslane til at færdiggøre High School. Han forsøger at udvide hendes horisont og introducerer hende bl.a. for The Heart is a Lonely Hunter. Lawson, som lider af skriveblokade, føler sig tiltrukket af Purslane, men vil ikke komplicere sit liv yderligere.

De dvæler alle ved minderne om Lorraine, især Purslane, som efterhånden erindrer, at Lorraine forsømte hende til fordel for sin karriere. Da Purslane finder et depot af breve, ændres hendes billede af Lorraine. Brevene er skrevet til Purslane, men aldrig sendt. Via brevene finder Purslane ikke alene ud af, hvordan moren følte – men også hvem hendes far er.

Eksterne henvisninger 
 

Amerikanske film fra 2004
Dramafilm fra USA
Engelsksprogede film
Little Mix

Little Mix (tidligere kendt som Rhythmix) er en britisk pigegruppe dannet i 2011, bestående af Perrie Edwards, Leigh-Anne Pinnock og Jade Thirlwall. Oprindeligt var sangerinden Jesy Nelson også en del af gruppen, men forlod gruppen den 14 december 2020 efter mere end ni år. Gruppen blev dannet til den ottende sæson af The X Factor. Little mix blev den første gruppe, der vandt i programmets otteårige historie, idet de slog Marcus Collins i finalen. Efter deres sejr underskrev de en kontrakt med Simon Cowells pladeselskab Syco Music, og udgav deres første single, en version af Damien Rices "Cannonball".

Som deltagere i The X Factor, havde de det tidligere N-Dubz-medlem Tulisa Contostavlos som mentor. Perrie, Jesy, Leigh-Anne og Jade stillede alle fire op til programmet som solo-artister, men nåede ikke igennem bootcampen. Dommerne valgte at give dem en mere chance i gruppekategorien. Perrie og Jesy blev sat i en gruppe kaldet  Faux Pas, mens Jade og Leigh-Anne kom i en gruppe kaldet Orion. Ingen af grupperne kom igennem bootcampen. Herefter blev de fire pige samlet til den endelige gruppe kaldet Rhythmix.

Efter det første liveshow blev de dog tvunget til at ændre deres navn.
Et bane med navnet Rhytmix fandtes allerede. Hermed skiftede gruppen navn, og “Little Mix” blev født.

 

De udgav deres debutalbum DNA den 19. november 2012. Albummet kom ind på top 5 i otte lande, inklusiv nummer 2 i England, og nummer 4 på USAs Billboard 200. Det gjorde Little Mix til den første pigegruppe, der er kommet på USAs top 5 over debutalbum siden The Pussycat Dolls. 
Den 8. november 2013, udgav Little Mix deres andet album Salute<span>. Det tredje album “Get Weird” blev udgivet den 6. november 2015. Det var især med dette album, at gruppen opnåede international anerkendelse. Sange som “Black Magic”, “Secret Love Song” og “Hair” var blandt de store hits. Den 18. november udkom det fjerde album “Glory Days”, efterfulgt af “LM5” i 2018, “Confetti” i 2020 og til slut “Between Us” i 2021.

Diskografi
 DNA (2012)
 Salute (2013)
 Get Weird (2015)
 Glory Days (2016)
 LM5 (2018)
 Confetti (2020)
Between Us (2021)

Koncertturnéer
 DNA Tour (2013)
 The Salute Tour (2014)
 The Get Weird Tour (2016)
 The Glory Days Tour (2017)
 Summer Hits Tour 2018 (2018)
 LM5 The Tour (2019)

Referencer

Eksterne henvisninger 

 
 
 

Musikgrupper fra Storbritannien
X Factor-deltagere
La Grande Vadrouille

La Grande Vadrouille er en fransk film fra 1966 instrueret af Gérard Oury.

Filmens danske titel er Undskyld vi flygter

Medvirkende 
 Bourvil som Augustin Bouvet
 Louis de Funès som Stanislas Lefort
 Claudio Brook som Peter Cunningham
 Mike Marshall som Alan MacIntosh
 Marie Dubois som Juliette

Eksterne henvisninger 

 

Franske film fra 1966
Komediefilm
Sydhwanghae

Syd-Hwanghae (Hwanghae-namdo) er en provins i Nordkorea. Den blev etableret i 1954 da den tidligere Hwanghae-provinsen blev todelt i en nordlig og en sydlig del. Regionshovedstaden er Haeju.

Administrativ inddeling 

Regionen er delt ind i en by («si») og 19 amter («kun»).

Byer 
 Haeju-si (해주시; 海州市)

Amter 
 Anak-kun (안악군; 安岳郡)
 Chaeryŏng-kun (재령군; 載寧郡)
 Changyŏn-kun (장연군; 長淵郡)
 Ch'ŏngdan-kun (청단군; 靑丹郡)
 Kangry'ŏng-kun (강령군; 康翎郡)
 Kwail-kun (과일군)
 Ongjin-kun (옹진군; 甕津郡)
 Paekch'ŏn-kun (백천군; 白川郡)
 +Pongch'ŏn-kun (봉천군; 峰泉郡)
 
 Pyŏksŏng-kun (벽성군; 碧城郡)
 Ryongyŏn-kun (룡연군; 龍淵郡)
 Samch'ŏn-kun (삼천군; 三泉郡)
 Sinch'ŏn-kun (신천군; 信川郡)
 Sinwŏn-kun (신원군; 新院郡)
 Songhwa-kun (송화군; 松禾郡)
 T'aet'an-kun (태탄군; 苔灘郡)
 Ŭnryul-kun (은률군; 殷栗郡)
 Ŭnch'ŏn-kun (은천군; 銀泉郡)
 Yŏnan-kun (연안군; 延安郡)

Notater

Eksterne henvisninger 
 engelsk – Kort over Hwanghaeprovinsene 
 koreansk – Detaljeret kort
 koreansk – North Korean Human Geography 

Regioner i Nordkorea
Svømning under sommer-OL 2012

Svømning under sommer-OL 2012 finder sted i perioden 28. juli til 10. august under sommer-OL 2012 i London. Det konkurreres i 34 forskellige øvelser, 17 for mænd og 17 for kvinder. To af øvelserne er i åbent vand (10 km), mens de resterende finder sted indendørs i et 50-meter langt bassin.

Konkurrencerne indendørs finder sted i Aquatics Centre, mens udendørs konkurrencerne finder sted i The Serpentine i Hyde Park.

Program

Indendørs 
Hold musen over feltet for at se øvelsen og nøjagtige starttidspunkt. Alle tidspunkter er dansk tid.
 – indledende heat og semifinaler      – Finaler

Medaljer

Medaljevindere

Herrer

Kvinder 

 Svømmmere som kun deltog i de indledende heats, men modtog en medalje.

Referencer
Krybende silkemos

Krybende silkemos (Homalothecium sericeum) er et almindeligt mos som epifyt nederst på ældre træer , f.eks. ask. Det kendes i tørt vejr på sine krumme, gulgrønne og skinnende sidegrene. Det videnskabelige navn sericeum betyder 'silkehåret' og hentyder til at mosset kan minde om små, gyldne hårlokker i tørt vejr.

Krybende silkemos danner store, gulgrønne puder af fjergrenede, krybende skud. I tørt vejr er sidegrenene karakteristisk krumme. I fugtigt vejr ligger sidegrenene fladt mod underlaget. De 4-5 mm lange blade er smalt trekantede og længdefoldede, hvilket ses tydeligt med en lup. De er forsynet med en kraftig ribbe. Krybende silkemos gror også på kalkholdige underlag, f.eks. mure. Det er følsomt for luftforurening  og bruges f.eks. som indikatorplante for radioaktivitet pga. sin optagelse af 40K og 137Cs. 

Krybende silkemos er vidt udbredt over den nordlige halvkugle.

Noter

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Christiansen, M. Skytte. Flora i farver 2. Sporeplanter, 1978, Politikens Forlag, .
 Smith, A. J. E. The Moss Flora of Britain and Ireland, 2004, Cambridge University Press, .

Eksterne henvisninger 

 www.biopix.dk Billeder

Planter i Danmark
Brachytheciaceae
Where Is the Feeling?

"Where Is the Feeling?" er en sang af den australske sangerinde Kylie Minogue fra hendes studiealbum Kylie Minogue (1994). Sangen blev skrevet af Wilf Smarties og Jayn Hanna, og produceret af Brothers in Rhythm.

Udgivelse 
Sangen blev udgivet som albummets trejde og sidste single den 10. juli 1995 af Deconstruction og Mushroom Records. Der er to versioner af den sang, en albumversion og en singleversion, hvilket er en lav-tempo house-sang, med elementer af jazz såvel som synthpop og europop. Sangen fortæller lyrisk om Minogue føler sig sårbare uden hendes elsker og værdsætter deres virksomhed.

Sangen betragtes som Minogues mindst succesfulde single til dato, og nåede hitlisterne i kun to lande, hendes hjemland Australien og Storbritannien. Sangen nåede nummer 31 på ARIA Charts, og senere ned til nummer 38, opholder sig på hitlisterne i alt tre uger. Sangen nåede nummer seksten på UK Singles Chart, og senere ned til nummer 63, opholder sig på hitlisterne i tre uger.

Formater og sporliste 
CD single
"Where Is the Feeling?" (BIR Dolphin Mix) – 4:11
"Where Is the Feeling?" (BIR Soundtrack) – 13:28
"Where Is the Feeling?" (Da Klubb Feelin Mix) – 10:48
"Where Is the Feeling?" (Morales Mix Edit) – 6:12
"Where Is the Feeling?" (BIR Bish Bosh Mix) – 4:48

Kassette-single
"Where Is the Feeling?" (BIR Dolphin Mix) – 4:11
"Where Is the Feeling?" (BIR Bish Bosh Mix Edit) – 4:48

Australsk kassette-single
"Where Is the Feeling?" (BIR Dolphin Mix) – 4:11
"Where Is the Feeling?" (BIR Soundtrack) – 13:28
"Where Is the Feeling?" (Da Klubb Feelin Mix) – 10:48
"Where Is the Feeling?" (Morales Mix Edit) – 6:12
"Where Is the Feeling?" (BIR Bish Bosh Mix) – 4:48

12" single
"Where Is the Feeling?" (BIR Soundtrack) – 13:28
"Where Is the Feeling?" (Da Klubb Feelin Mix) – 10:48

Japansk 3" CD single
"Where Is the Feeling?" (Album Version) – 6:59
"Confide in Me" – 5:51

Hitlister

Referencer

Eksterne henvisninger 
Where Is the Feeling? på Allmusic

Kylie Minogue-sange
Sange fra 1994
Singler fra 1995
Oversvømmelsen i Nordkorea 2012

Oversvømmelsen i Nordkorea 2012 var en oversvømmelse, der begyndte 18. juli 2012   i Nordkorea. Pr. 3. august 2012 havde den kostet 119 mennesker livet  og gjort ca. 63.000 mennesker hjemløse, hvor de fleste kom fra provisen Sydpyongang . Oversvømmelsen skyldtes, at landet i en uges tid havde været ramt af tyfoner og skybrud, hvilket desuden ødelagde tusindvis af hektar landbrugsjord, således, at landet i begyndelsen af august måtte anmode omverdenen om nødhjælp pga. fødevaremangel. 

Oversvømmelserne ødelagde derudover 300 offentlige bygninger og tres fabrikker.

Referencer 

Oversvømmelser
Nordkorea
Begivenheder i 2012
Hans Bilsted

Hans Bilsted (20. november 1774 i København – 19. juni 1830 sammesteds) var en dansk kammeradvokat.

Han var en søn af kancelliråd, grosserer Jacob Bilsted (1744-1811) og Christine f. Schiernbech (1750-1780), blev 1794 privat dimitteret, 1797 juridisk kandidat, 1802 Højesteretsadvokat, 1813 justitsråd, 1824 generalfiskal og etatsråd, 1827 medadministrator for de Iselinske og Rosenfeldske Fideikommisser, og 1828 som en mand, der "ved sine Talenter og Kundskaber havde erhvervet sig en betydelig Praxis", kammeradvokat og døde 19. juni 1830. 1829 var han blevet Ridder af Dannebrog.

Han blev gift 7. juli 1805 i Søllerød Kirke med Anna Dorothea f. Munthe af Morgenstierne (17. februar 1786 i Christiansted, St. Croix – 18. marts 1837 i København), en datter af kommandør Truels Smith Munthe af Morgenstierne (1745-1810) og Caroline Felizia f. Spulziona (1756-1843).

Han er begravet på Assistens Kirkegård.

Der findes et miniaturemaleri af Bilsted udført af Liepmann Fraenckel (ca. 1817).

Kilder 
 Georg Kringelbach, "Hans Bilsted", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814

Personer i Dansk Biografisk Leksikon
Generalfiskaler
Danskere i 1700-tallet
Danskere i 1800-tallet
Riddere af Dannebrog
Personer fra København
Prokuratorer fra Danmark
Charlotte Aagaard

Charlotte Aagaard (født 6. juli 1963) er en dansk journalist, foredragsholder og forfatter.

Aagaard er uddannet journalist fra Danmarks Journalisthøjskole i 1988 og redaktionsleder fra Center for Journalistisk Efteruddannelse (2001). Siden 1990 har hun været ansat på Dagbladet Information, hvor hun har fungeret som indenrigsrapporter, udenrigsjournalist, korrespondent, fotojournalist, redaktionssekretær og redaktør.
Hendes specialer er forsvars- og udenrigspolitik,  Mellemøsten, integration og islam. 

Aagaard har udgivet bogen I nationens tjeneste: Frank Grevil – majoren, der fik nok (2005) om Forsvarets Efterretningstjeneste og Irak-krigen.
Hun fungerer også som foredragsholder i emnerne journalistik, Afghanistan og Forsvaret.

Har forfattet Frontlinjer - Med medierne og militæret i krig   (2014) sammen med lektor og institutleder ved Institut for Statskundskab Jens Ringsmose og generalmajor H.-C. Mathiesen. 

Sammen med journalist Jørgen Steen Nielsen og Bo Elkjær blev Aagaard tildelt Cavlingprisen for 2003 for sin kritiske dækning af grundlaget for Danmarks deltagelse i Irak-krigen.
I 2012 blev Aagaard tildelt Danmarks største journalistpris, Den Fynske Bladsfonds Fellowship på Syddansk Universitet.

Henvisninger

Eksterne link 
 Hjemmeside

Journalister fra Danmark
Faglitterære forfattere fra Danmark
Journalister ved Dagbladet Information
Foredragsholdere fra Danmark
Dansksprogede forfattere fra Danmark
Cavlingprismodtagere
Personer i Kraks Blå Bog
Georg Asmussen

Georg Asmussen (16. april 1920 i Roskilde – 12. maj 1996) var en dansk officer og modstandsmand.

Uddannelse og kamp i krigsårene 
Han var søn af købmand Harry Georg Asmussen (død 1969) og hustru Martha Emilie f. Johnsen (død 1964), blev student fra Roskilde Katedralskole 1938 og tog afgangseksamen som sekondløjtnant fra Hærens Officersskole 1942. Ved det tyske overfald på den danske hær 29. august 1943 stod Asmussen som premierløjtnant i Barakkelejren på Amager, hvor han deltog i kampene mod den tyske hær. Han gik derefter ind i modstandsbevægelsens militærgrupper, var medstifter af Dansk Borgerværn og næstkommanderende i Sydhavnsbataljonen.

Efterkrigstiden 
Efter besættelsen kom Asmussen på generalstabskursus 1949; amerikansk panserskole 1950 og generalstabskursus 1951; 82. U.S. Division faldskærmsskole 1961; tysk panserskole 1962; NATO forsvarskollegium 1965 og Royal College of Defence Studies 1972. Han blev fuldmægtig i Krigsministeriet 1949; sektionschef i Forsvarsstaben 1951; kompagni- og bataljonschef ved Falsterske Fodregiment 1956-57 og 1961-62: dansk stabsofficer i NATO's militære stab i Washington D.C. 1958; stabschef ved Bornholms Værn og region 1963; leder af Forsvarsstabens operationsafdeling 1966; chef for 1. sjællandske brigade og garnisonskommandant i Roskilde 1969 og oberst samme år samt stabschef ved de allierede hærstyrker i Slesvig-Holsten og Jylland fra 1973 med kontor i Rendsborg. 1. august 1976 blev Georg Asmussen udnævnt til generalmajor og chef for Vestre Landsdelskommando, hvilket han var indtil 1982. Han blev chef for De Allierede Landstyrker i Slesvig-Holsten og Jylland-Fyn med midlertidig grad som generalløjtnant 1982 og tog afsked fra Forsvaret 1985. Han var Kommandør af 1. grad af Dannebrogordenen og modtog i 1985 Legion of Merit.

Han blev gift 24. maj 1944 med Gerda Weimann (født 21. februar 1920 i Køge), datter af proprietær Holger Emil Weimann (død 1959) og hustru Margrethe f. Hansen (død 1973).

Kilder 

 Kraks Blå Bog 1974

Personer i Kraks Blå Bog (afdøde)
Medlemmer af militærgrupper
Generaler fra Danmark
Personer fra Roskilde
Danskere i 1900-tallet
Kommandører af 1. grad af Dannebrog
Frangipani

Plumeria (alment navn Frangipani) er en slægt af dækfrøede planter. Den indeholder 7-8 arter.

Referencer 

Planteslægter
Atretochoana

Atretochoana eiselti er en art af ormepadder som kun er kendt fra to præserverede eksemplarer indtil dets 2011 opdagelse i Brasilien. Indtil 1998 var den kun kendt fra et typeeksemplar i Naturhistorisches Museum, Wien.
Oprindeligt blev den indplaceret i slægten Typhlonectes i 1968. Den blev genklassificeret i sin egen monotypiske slægt i 1996. Den er anset for at være tættere beslægtet med arterne i slægten Potomotyphlus end med dem i Typholonectes.
Arten er den største af de få kendte tetrapoder som mangler lunger – den ene af de to er ormepadde og den anden er Caecilita iwokramae.

Beskrivelse 
A. eiselti er den største tetrapod som mangler lunger, hvilket dobler størrelsen i forhold til den næststørste.
Ormepadder såsom Atretochoana er lemmeløse padder med en slangelignende krop, markeret med ringe som regnorme.

Den har betydelige morfologiske forskelle fra andre ormepadder, selv om slægten er tæt relateret til, på trods af faktum at disse slægter er vandlevende.

Kraniet er meget forskelligt fra andre ormepadder, hvilket giver dyret sit brede flade hoved.
Dets næsebor er lukkede, og det har en forstørret mund med mobil hage.
Dets krop har en kødfuld rygfinne.

De fleste ormepadder har en veludviklet højre lunge og en relik venstre lunge. Nogle, såsom Atretochoana'''s beslægtede, har to veludviklede lunger. Atretochoana mangler helt lunger, og har et antal andre tegn associateret med lungeløshed, inklusiv lukkede choanae, og et fravær af lungepulsårer.
Dets hud er fyldt med kapillærer, som går igennem epidermis, hvilket tillader gasudveksling. Dets kranium har muskler som er ikke er fundet i noget andet organisme.
Wien eksemplaret af Atretochoana er en stor ormepadde med en længde på 72,5 cm, mens det brasilianske eksemplar er større med en længde på 80,5 cm.
Til sammenligning har ormepadder en længde på mellem 11 og 160 cm.

 Biologi 
De fleste ormepadder er sandgravende, men nogle, inklusiv Atretochoana's beslægtede, er mest vandlevende.

I juni 2011 blev en padde fotograferet nær Praia de Marahú på Mosqueiro Island (nær Belém, Brasilien) som viste sig at være A. eiselti'', men det blev ikke bekræftet. I 2011 blev seks eksemplarer fundet i Madeira River. Ingen havde koldt hurtigt strømmende vand, som man havde forventet. Da der er mindre ilt i varmere vand, gør det fravær af lunger det endnu mere usædvanligt, og spørgsmålet om hvordan den ånder er ikke afdækket.

Kilder/referencer

Eksterne henvisninger 

 1998 paper reporting discovery of second specimen
 2011 paper reporting the discovery of live specimens

Ormepadder
Morten Spangberg

Morten eller Martin Pedersen Spang(s)berg (russisk: Мартын Петрович Шпанберг) (31. december 1696 i Strandby, Jerne Sogn – 26. september 1761 i Kronstadt ved Sankt Petersborg) var en dansk opdagelsesrejsende.

Han blev 1720 løjtnant i den russiske flåde og var 1725–28 næstkommanderende under Vitus Bering på hans første opdagelsesrejse fra Kamtjatka. I 1732 blev han kaptajn og drog det følgende år til Sibirien for at deltage i Berings nye rejser. Han blev i 1738 sendt med tre skibe for at undersøge de indtil da i Rusland og Europa stort set ukendte kuriliske øer. Han foretog nye rejser i 1739 og opnåede i løbet af sommeren at besøge flere af de japanske øer, herunder Nippon og Yezo, men havde ikke mulighed for at foretage nogen dyberegående undersøgelser. I 1742 gjorde han en tredje rejse til Japan, men denne mislykkedes helt. Som følge af at han derefter blev genstand for grove beskyldninger, herunder om underslæb, og blev dårligt behandlet af de russiske myndigheder, forlod han i 1745 efter egen beslutning Sibirien og rejste til Sankt Petersborg. Dette blev til straffet for og dømt til døden, men benådet med degradering af kort varighed. Han døde som kaptajn af 1. klasse.

Spangberg blev i lang tid ikke anerkendt for at have fortjenesten af at have opdaget Kurilerne og Japan fra nord.

Noter

Litteratur 
 Tatjana Fjodorova, Birgit Leick Lampe, Sigurd Rambusch & Tage Sørensen: Martin Spangsberg. A Danish Explorer in Russian Service; Fiskeri- og Søfartsmuseet, Esbjerg 2002;  (engelsk)
 P.U. Møller og W. Hintzsche: "Hvornår og hvor blev Morten Spangberg født?", Personalhistorisk Tidsskrift, 1 (2003), s. 1-12.

Eksterne henvisninger 

 Mindesmærke i Esbjerg
 Emil Madsen: "De vigtigste af danske i arktiske Egne udførte Rejser og Forskninger" (Geografisk Tidsskrift, Bind 19; 1907)
 Nordisk Familjebok, 1800-talsutgåvan, bind 15, sp. 109-110; opslag: Spangsberg, Morten
 Salmonsens Konversationsleksikon, 2. udgave, bind XXI, s. 990; opslag: Spangberg, Martin Petróvitch

Opdagelsesrejsende fra Danmark
Søofficerer fra Rusland
Personer i Dansk Biografisk Leksikon
Danskere i 1700-tallet